武起潛

武起潛（），字用潛，江西進賢縣人，山東曹州籍。明朝末年政治人物。

生平
萬曆四十三年（1615年）舉人乾隆《曹州府志·卷十三·選舉》：萬歷四十三年乙卯科（舉人）……武起潛 曹州人，天启五年（1625年）乙丑科進士。初任順天府武清縣知縣，調遵化縣，因事牽連被劾，解職候代。崇禎二年（1629年）十一月，後金軍入關襲擾，兵臨遵化。武起潛隨巡撫王元雅與推官何天球、新任知縣徐澤等憑城拒守，城破身死。《明史》有傳《明史·卷291》：李獻明，字思皇，壽光人。崇禎元年進士。授保定推官。明年十一月，大清兵臨遵化，巡撫王元雅與推官何天球、遵化知縣徐澤及先任知縣武起潛等憑城拒守。時獻明以察核官庫駐城中。或謂此邑非君所轄，去無罪。獻明正色曰：「莫非王土，安敢見危避難。」請守東門，城破死之。元雅，太原人。為巡撫數月即遇變，自縊死。天球以永平推官理遵化軍餉。澤，字兌若，襄陽人，獻明同年進士。蒞任七日，與天球、起潛並殉難。起潛，字用潛，進賢人。天啟五年進士。初為武清知縣，有諸生為人所訐，納金酒甕以獻。起潛召學官及諸生貧者數人，置甕庭中，謂之曰：「美酒不可獨享，與諸生共之。」酒盡，金見，其人惶恐請罪，即以金分畀貧者。治縣一年，有聲，調繁遵化。坐事被劾，解官候代，遂及於難。巡撫方大任論畿輔諸臣功罪，因言元雅有失城罪，而一死節概凜然，足以蓋愆。樞輔孫承宗請恤殉難諸臣，亦首元雅。帝贈獻明、天球光祿少卿，澤光祿丞，俱蔭一子。元雅以大吏失城，贈恤不及。乾隆《曹州府志·卷十五·人物》：武起潛 字用潛，曹州人，天啟乙丑進士。授武清令，有諸生為人所訐，納金酒甕以獻。起潛召學博及諸生貧者數人，置甕庭中，謂之曰：「與諸生共酌之。」酒盡金見，其人惶恐，即以金分資貧者。治縣一載，申革東河牙稅，又請改驛遞傳餉車輛為水運，商民便之。調繁遵化，治大猾徐名標斃之獄，一邑稱快；己巳遵化城破，起潛及妻范氏皆死之。。

参考文献

相关条目
己巳之變

 延伸阅读 


|-

Category:明朝武清縣知縣
Category:明朝遵化縣知縣
Category:明朝戰爭身亡者
Category:进贤人
Category:曹州人
Q